**รายงานการประชุมสภาองค์การบริหารส่วนตำบลชีวานสมัยวิสามัญ สมัยที่ 2**

**ครั้งที่ 1 / 2565 ประจำปี พ.ศ. 2565**

# **วันอังคารที่ 29 มีนาคม พ.ศ. 25๖5 เวลา 10.30 น.**

**ณ ห้องประชุมสภาองค์การบริหารส่วนตำบลชีวาน**

## **ผู้เข้าประชุม**

|  |  |  |  |
| --- | --- | --- | --- |
| 1. | นายเฉลียว | ชูแสง | ประธานสภา อบต |
| 2. | นายราเชนทร์ | เพียรดี | เลขานุการสภา อบต |
| 3. | นายจำลอง | แฟนพิมาย | สมาชิกสภา อบต. |
| 4. | นางนิตยา | ไหวพริบ | สมาชิกสภา อบต. |
| 5. | นายสุรัช | ประสมทรัพย์ | สมาชิกสภา อบต. |
| 6. | นายเรืองศักดิ์ | แดนสันเทียะ | สมาชิกสภา อบต. |
| 7. | นายสุพจน์ | สินสวัสดิ์ | สมาชิกสภา อบต. |
| 8. | นายบุญวิจิต | คิดเห็น | สมาชิกสภา อบต. |
| 9. | นายสามารถ | ประสมสัตย์ | สมาชิกสภา อบต. |
| 10. | นายประสิทธิ์ | อยากดี | สมาชิกสภา อบต. |

ผู้เข้าร่วมประชุม

1. นายพงษ์ สินสวัสดิ์ นายกองค์การบริหารส่วนตำบลชีวาน
2. นายสมพัฒ สินสวัสดิ์ รองนายกองค์การบริหารส่วนตำบลชีวาน
3. นางเสาวนีย์ เสริมนอก รองนายกองค์การบริหารส่วนตำบลชีวาน
4. นายสายันต์ น้อยการนา เลขานุการนายกองค์การบริหารส่วนตำบลชีวาน
5. นายแพร คู่พิมาย หัวหน้าสำนักปลัด
6. นางธัญชนก สันชัย นักวิเคราะห์นโยบายและแผน
7. นางพิไลวรรณ ฉายพิมาย ผู้อำนวยการกองคลัง
8. นางสาวนิภาพร สิริแวว นักพัฒนาชุมชน
9. นายวัลลพ ป้ายงูเหลือม ผู้ใหญ่บ้าน หมู่ที่ 8
10. นายนิธิทัศน์ จรรยาศิริ ผู้ใหญ่บ้าน หมู่ที่ 6
11. นายชนวน ตรวจนอก ผู้ใหญ่บ้าน หมู่ที่ 7
12. นายพยุงศักดิ์ สิรินอก ผู้ใหญ่บ้าน หมู่ที่ 3
13. นายรัตน์ ตึกโพธิ์ ผู้ใหญ่บ้าน หมู่ที่ 5
14. นายอิด เสริมนอก กำนันตำบลชีวาน

ผู้ไม่เข้าร่วมประชุม

|  |  |  |  |
| --- | --- | --- | --- |
| 1 | นายประทวน | ปลั่งกลาง | รองประธานสภา อบต |

นายราเชนทร์ เพียรดี ก่อนเวลา 10.30 น.


เลขานุการสภา ฯ - ขอเชิญสมาชิกสภา ฯ และผู้เข้าร่วมประชุมเข้าห้องประชุม จะได้ดำเนินการตามระเบียบ วาระการประชุม

เมื่อเวลา 10.30 น. ได้เชิญนายเฉลียว ชูแสง ประธานสภาองค์การบริหารส่วนตำบล

ชีวาน จุดธูปเทียนบูชาพระรัตนตรัยและขอเชิญประธานสภา ฯ นำสวดมนต์ไหว้พระพร้อมกันกับผู้เข้าร่วมประชุม

* อ่านประกาศสภาองค์การบริหารส่วนตำบลชีวาน

เรื่อง เรียกประชุมสภาองค์การบริหารส่วนตำบลชีวาน สมัยวิสามัญ สมัยที่ 2 ประจำปี 2565



ประกาศอำเภอพิมาย

เรื่อง เรียกประชุมสภาองค์การบริหารส่วนตำบลชีวาน สมัยวิสามัญ สมัยที่ 2 ประจำปี พ.ศ. 2565

ด้วยประธานสภาองค์กาบริหารส่วนตำบลชีวาน ได้ร้องขอให้นายอำเภอพิมายเรียกประชุมสภา

องค์การบริหารส่วนตำบลชีวาน สมัยวิสามัญ สมัยที่ 2 ประจำปี พ.ศ. 2565 มีกำหนด 15 วัน ตั้งแต่วันที่

29 มีนาคม 2565 ถึงวันที่ 12 เมษายน 2565 เพื่อพิจารณาอนุมัติโอนงบประมาณรายจ่ายประจำปี พ.ศ. 2565 เพื่อตั้งจ่ายเป็นรายการจ่ายใหม่ ( หมวดค่าครุภัณฑ์ที่ดินและสิ่งก่อสร้าง ) และเพื่อพิจารณาอนุมัติจ่ายขาดเงินสะสม เพื่อดำเนินโครงการแก้ไขปัญหาความเดือดร้อนของประชาชน

อาศัยอำนาจตามความในมาตรา 55 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง ( ฉบับที่ 5 ) พ.ศ. 2546 จึงประกาศเรียกประชุมสภาองค์การบริหารส่วนตำบลชีวาน สมัยวิสามัญ สมัยที่ 2 ประจำปี พ.ศ. 2565 มีกำหนดไม่เกิน 15 วัน ตั้งแต่วันที่ 29 มีนาคม 2565 เป็นต้นไป

จึงประกาศให้ทราบโดยทั่วกัน

ประกาศ ณ วันที่ 23 มีนาคม พ.ศ. 2565

ลงชื่อ พันจ่าโท ทวี พิมพ์อุบล

นายอำเภอพิมาย

นายเฉลียว ชูแสง ได้กล่าวเปิดการประชุมและดำเนินการประชุมตามระเบียบวาระการประชุมโดยมี

ประธานสภา รายละเอียดดังนี้

**ระเบียบวาระที่ 1** **เรื่องที่ประธานแจ้งต่อที่ประชุม**

นายเฉลียว ชูแสง ได้แจ้งในที่ประชุมทราบ โดยมีรายละเอียด ดังนี้

ประธานสภา 1. โครงการเสริมผิวถนนแอสฟัลท์ติกคอนกรีต บ้านซาด หมู่ที่ 6 ตำบลชีวาน กว้าง 6 เมตร ยาว 3,000 เมตร หนา 0.05 เมตร ไหล่ทางข้างละ 1 เมตร หรือมีพื้นที่ไม่น้อยกว่า 24,000 ตารางเมตร งบประมาณ 9,342,000 บาท ได้มีการประกาศประกวดราคา และในขณะนี้อยู่ในระหว่างการพิจารณาเอกสารของผู้เสนอราคา และจะประกาศผู้ชนะราคาได้ในวันที่ 31 มีนาคม 2565 การดำเนินการก่อสร้างระยะเวลา 120 วัน

2. โครงการแข่งขันกีฬาประชาชนระหว่างองค์กรปกครองส่วนท้องถิ่นอำเภอพิมาย ครั้งที่ 16 เดิมจะดำเนินการแข่งขันระหว่างวันที่ 12 – 18 มีนาคม 2565 ณ สนามกีฬาโรงเรียนนิคมพิมายศึกษา ตำบลนิคมสร้างตนเอง อำเภอพิมาย จังหวัดนครราชสีมา ขอแก้ไขเปลี่ยนแปลงเป็นวันที่ 30 เมษายน 2565 – 6 พฤษภาคม 2565

ขอแจ้งให้สมาชิกสภาทุกท่านเข้าร่วมกิจกรรมดังกล่าวโดยพร้อมเพียง

ที่ประชุม รับทราบ

**ระเบียบวาระที่ ๒** **รับรองรายงานการประชุมสภา ฯ สมัยสามัญ สมัยที่ ๑ วันจันทร์ที่ 14 กุมภาพันธ์**

**2565**

นายเฉลียว ชูแสง เรียนท่านสมาชิกสภาทุกท่าน ต่อไปนี้เป็นการรับรองรายงานการประชุมสภาองค์การ

ประธานสภา องค์การบริหารส่วนตำบลชีวานสมัยสามัญ สมัยที่ ๑ วันจันทร์ที่ 14 เดือนกุมภาพันธ์ ๒๕65 ขอเชิญเลขานุการสภาได้อ่านรายงานการประชุมสภา ฯ

นายราเชนทร์ เพียรดี เรียนสมาชิกสภาทุกท่าน รายงานการประชุมสภาองค์การบริหารส่วนตำบลชีวาน

เลขานุการสภา สมัยสามัญ สมัยที่ ๑ วันจันทร์ที่ 14 เดือนกุมภาพันธ์ ๒๕65 รายละเอียดังต่อไปนี้

ระเบียบวาระที่ ๑ เรื่องที่ประธานแจ้งให้ที่ประชุมทราบ

1. โครงการอบรมสัมมนาเชิงวิชาการเพื่อพัฒนาศักยภาพผู้บริหาร เจ้าหน้าที่

สมาชิกสภาขององค์กรปกครองส่วนท้องถิ่น อำเภอพิมาย จังหวัดนครราชสีมา

ระหว่างวันที่ 23 – 25 กุมภาพันธ์ พ.ศ. 2565 ณ โรงแรมแมนดาริน โกเด้น

วัลเล่ย์ เขาใหญ่ แอนด์ รีสอร์ท อำเภอปากช่อง จังหวัดนครราชสีมา

2. โครงการแข่งขันกีฬาประชาชนระหว่างองค์กรปกครองส่วนท้องถิ่นอำเภอพิมาย ครั้งที่ 16 ระหว่างวันที่ 12 – 18 มีนาคม 2565 ณ สนามกีฬาโรงเรียนนิคมพิมายศึกษา ตำบลนิคมสร้างตนเอง อำเภอพิมาย จังหวัดนครราชสีมา

ระเบียบวาระที่ ๒ รับรองรายงานการประชุมสภาองค์การบริหารส่วนตำบลสมัยสามัญ สมัยที่ 1 ครั้งที่ 1 / 2565 ประจำปี พ.ศ. 2565

มติที่ประชุมรับรอง 9 เสียง ไม่รับรอง - เสียง งดออกเสียง 1 เสียง

ระเบียบวาระที่ ๓ กระทู้ถาม ที่ประชุม - ไม่มี –

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ

ที่ประชุม - ไม่มี –

ระเบียบวาระที่ 5 เรื่องที่เสนอใหม่

* 1. รายงานการติดตามและประเมินผลแผนท้องถิ่น ประจำปี 2564

ที่ประชุม รับทราบ

* 1. รับทราบรายงานงบแสดงสถานะทางการเงิน ประจำปี 2564

ที่ประชุม รับทราบ

* 1. พิจารณาอนุมัติโอนงบประมาณรายจ่ายประจำปี พ.ศ. 2565 ครั้งที่ 1 / 256

ที่ประชุม อนุมัติ 8 เสียง ไม่อนุมัติ - เสียง งดออกเสียง - เสียง

* 1. พิจารณาคัดเลือกตัวแทนสมาชิกสภาเป็นคณะกรรมการตรวจรับรองรายงานการประชุมสภา

คือ นายจำลอง แฟนพิมาย สอบต. หมู่ 1

นายสุรัช ประสมทรัพย์ สอบต. หมู่ 4

นายประสิทธิ์ อยากดี สอบต. หมู่ 10

มติที่ประชุม รับรอง 8 เสียง ไม่รับรอง - เสียง งดออกเสียง - เสียง

โดยมีรายละเอียดดังเอกสารที่ได้จัดทำให้สมาชิกสภาทุกท่านเรียบร้อยแล้วนั้น

นายเฉลียว ชูแสง ขอเชิญสมาชิกสภาทุกท่านได้พิจารณา ท่านใดต้องการแก้ไขหรือเปลี่ยนแปลงข้อความใดๆ ในรายงานการประชุมสภา ขอเชิญเสนอได้ ถ้าไม่มี ผมขอมติที่ประชุมว่ารับรองหรือไม่ หากรับรองโปรดยกมือขึ้น

มติที่ประชุม รับรอง 8 เสียง ไม่รับรอง - เสียง งดออกเสียง - เสียง

**ระเบียบวาระที่ 3** **กระทู้ถาม**

นายเฉลียว ชูแสง ไม่มีการเสนอญัตติ

ประธานสภา

ที่ประชุม รับทราบ

**ระเบียบวาระที่ 4** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

นายเฉลียว ชูแสง - ไม่มี -

ประธานสภา

ที่ประชุม รับทราบ

**ระเบียบวาระที่ 5** **เรื่องที่เสนอใหม่**

5.1 ร่างแผนพัฒนาท้องถิ่น ( พ.ศ. 2561 – 2565 ) เพิ่มเติมฉบับที่ ๔

นายเฉลียว ชูแสง ขอเชิญเลขานุการสภาได้ชี้แจงข้อกฎหมาย

ประธานสภา

นายราเชนทร์ ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง

เลขานุการสภา ส่วนท้องถิ่น พ.ศ.2548 แก้ไขเพิ่มเติม(ฉบับที่ 3) พ.ศ. ๒๕61 ข้อ 9 ให้ยกเลิกความในข้อ 22 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ( ฉบับที่ 2 ) พ.ศ. 2559 และให้ใช้ความต่อไปนี้แทน

ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์กรปกครองส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

ที่ประชุม รับทราบ

นายเฉลียว ชูแสง ขอเชิญ นายพงษ์ สินสวัสดิ์ นายกองค์การบริหารส่วนตำบลชีวานได้เสนอร่างแผนพัฒนา

ประธานสภา ท้องถิ่น ( พ.ศ. 2561 - 2565 ) เพิ่มเติมฉบับที่ 4 ให้สภา ฯ ได้พิจารณา

นายพงษ์ สินสวัสดิ์ เรียนท่านประธานสภาและสมาชิกสภา ฯ ทุกท่าน ผมนายพงษ์ สินสวัสดิ์

นายก อบต. นายกองค์การบริหารส่วนตำบลชีวาน

ด้วยองค์การบริหารส่วนตำบลชีวาน มีความจำเป็นต้องแก้ไขปัญหาความเดือดร้อนของประชาชน ทั้งด้านเส้นทางคมนาคมในการสัญจรไปมาของประชาขน ทั้งด้านน้ำอุปโภคบริโภคและน้ำเพื่อการเกษตรของประชาชน

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม ( ฉบับที่ 3 ) พ.ศ. 2561 ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นของตนเองแผนพัฒนาท้องถิ่นนั้น หมายถึง แผนพัฒนาท้องถิ่นขององค์กรปกครองส่วนท้องถิ่น โดยคณะกรรมการพัฒนาท้องถิ่นจัดประชุมประชาคมท้องถิ่น ส่วนราชการ และรัฐวิสาหกิจที่เกี่ยวข้อง เพื่อแจ้งแนวทางพัฒนาท้องถิ่น รับทราบปัญหา ความต้องการ ประเด็น การพัฒนาและประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น โดยให้นำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่น และเพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้

องค์การบริหารส่วนตำบลชีวาน มีความจำเป็นที่จะต้องดำเนินการจัดทำแผนพัฒนาท้องถิ่น ( พ.ศ. 2561 – 2565 ) เพิ่มเติมฉบับที่ 4 เพื่อให้ได้ความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหา ความจำเป็นเร่งด่วน ทันต่อสถานการณ์ในปัจจุบันอีกทั้งใช้เป็นกรอบในการพิจารณาจัดสรรงบประมาณต่อไป ตามรายละเอียดโครงการที่ส่งมาด้วย

นายเฉลียว ชูแสง นี่คือรายละเอียดแผนพัฒนาท้องถิ่น ( พ.ศ. 2561 – 2565 ) เพิ่มเติมฉบับที่ 4

ประธานสภา ที่ทางนายกองค์การบริหารส่วนตำบลชีวาน ได้เสนอให้สภาองค์การบริหารส่วนตำบล

ชีวานได้พิจารณาให้ความเห็นชอบ ไม่ทราบว่า มีสมาชิกสภาท่านใดจะสอบถามหรือไม่

เมื่อไม่มีผมขอมติที่ประชุม

ประธานสภา หากเห็นชอบให้ยกมือขึ้นเหนือศีรษะ ขอมติที่ประชุม

มติที่ประชุม เห็นชอบ 7 เสียง ไม่เห็นชอบ - เสียง งดออกเสียง 2 เสียง

**5.2 เพื่อพิจารณาอนุมัติโอนเงินงบประมาณรายจ่ายประจำปี พ.ศ. 2565**

**ครั้งที่ 2**

นายเฉลียว ชูแสง ขอเชิญ นายราเชนทร์ เพียรดี เลขานุการสภาได้ชี้แจงข้อกฎหมาย

ประธานสภา

นายราเชนทร์ เพียรดี ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

เลขานุการสภา ท้องถิ่น พ.ศ. ๒๕๖๓ ข้อ ๒๗ การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ตามข้อบัญญัติงบประมาณรายจ่ายประจำปี พ.ศ. 2565 แผนงานอุตสาหกรรมและการโยธา งานก่อสร้าง โครงการต่อเติมอาคารห้องประชุมสภาองค์การบริหารส่วนตำบลชีวาน หน้า ๒๑๒ งบประมาณที่ตั้งไว้ ๑,๖๐๐,๐๐๐ บาท ด้วยนโยบายของผู้บริหารมีโครงการที่จะก่อสร้างอาคารสำนักงานใหม่ในปี พ.ศ. ๒๕๖๖ ประกอบด้วยองค์การบริหารส่วนตำบล ชีวาน รายจ่ายบางรายการที่ตั้งไว้ไม่เพียงพอแก่การเบิกจ่าย จึงมีความจำเป็นจักต้องขออนุมัติโอนงบประมาณรายจ่ายตามข้อบัญญัติงบประมาณรายจ่ายประจำปี พ.ศ. 2565

ที่ประชุม รับทราบ

นายเฉลียว ชูแสง ขอเชิญ นายพงษ์ สินสวัสดิ์ นายกองค์การบริหารส่วนตำบลชีวานได้ชี้แจงรายละเอียด

ประธานสภา การโอนเงินงบประมาณรายจ่ายประจำปี พ.ศ. 2565 ครั้งที่ 2

นายพงษ์ สินสวัสดิ์ ด้วยองค์การบริหารส่วนตำบลชีวาน มีความจำเป็นจักต้องขออนุมัติโอนงบประมาณนนายก อบต.ชีวาน โอนงบประมาณรายจ่ายตามข้อบัญญัติงบประมาณรายจ่ายประจำปี พ.ศ. 2565

หมวดค่าที่ดินและสิ่งก่อสร้าง เนื่องจากมีรายจ่ายบางรายการที่ไม่ได้ตั้งจ่ายไว้ในข้อบัญญัติงบประมาณรายจ่ายประจำปี 2565 ทั้งนี้เพื่อเป็นการเตรียมควาพร้อมในการปฏิบัติหน้าที่ตลอดจนถึงเป็นการแก้ไขปัญหาความเดือดร้อนของประชาชน

จึงอาศัยอำนาจตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕41 รวมถึงฉบับที่แก้ไขเพิ่มเติม ข้อ ๒๗ การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น จึงขออนุมัติโอนงบประมาณรายจ่ายตามข้อบัญญัติงบประมาณรายจ่ายประจำปี 2565 ประเภทโครงการต่อเติมอาคารห้องประชุมสภาองค์การบริหารส่วนตำบลชีวาน หน้า 212 งบประมาณคงเหลือจำนวน 1,349,600 บาท ขอโอนลดในครั้งนี้จำนวน 1,312,000 บาท เป็นค่าใช้จ่ายดังต่อไปนี้

1. เพื่อจ่ายเป็นค่าใช้จ่ายประเภท ค่าออกแบบ ค่าควบคุมงานที่จ่ายให้แก่เอกชน นิติบุคคลหรือบุคคลภายนอกเพื่อให้ได้มาซึ่งสิ่งก่อสร้าง ขอโอนเพิ่มจำนวน 300,000 บาท เพื่อจ้างบุคคลภายนอกในการสำรวจออกแบบโครงการประเภทโครงสร้างพื้นฐานในการแก้ไขปัญหาความเดือดร้อนของประชาชน

2 เพื่อเป็นการจัดซื้อค่าครุภัณฑ์สำนักงาน ประเภท ค่าจัดซื้อเก้าอี้สำนักงาน จำนวน 1 ตัว ขอโอนเพิ่มจำนวน 12,000 บาท เพื่อจัดซื้อเก้าอี้สำนักงานแบบมีพนักพิงหลัง และสามารถปรับเอนได้

3. เพื่อเป็นการจัดซื้อครุภัณฑ์ก่อสร้าง ประเภท เลื่อยโซ่ยนต์ จำนวน 2 เครื่อง เป็นเงิน 30,000 บาท โดยมีคุณลักษณะเป็นเครื่องยนต์ขนาดไม่น้อยกว่า 2.0 แรงม้า เครื่องยนต์ 2 จังหวะ ลูกสูบเดียว แผ่นบังคับโซ่ไม่น้อยกว่า 12 นิ้ว ความจุถังน้ำมันไม่น้อยกว่า 0.25 ลิตร

4. เพื่อเป็นค่าใช้จ่ายงบกลาง ประเภท เงินสำรองจ่าย จำนวน 1,000,000 บาท

เพื่อเป็นค่าใช้จ่ายไว้เพื่อกรณีฉุกเฉินที่มีเหตุสาธารณภัยเกิดขึ้น หรือกรณีการป้องกันและยับยั้งก่อนเกิดสาธารณภัย หรือคาดว่าจะเกิดสาธารณภัย หรือคาดว่าจะเกิดสาธารณภัยหรือกรณีเกิดโรคติดต่อ โรคระบาด เพื่อบรรเทาปัญหาความเดือดร้อนของประชาชนเป็นส่วนรวม

จึงเรียนมาเพื่อโปรดอนุมัติ

นายเฉลียว ชูแสง ไม่ทราบว่า มีสมาชิกสภาท่านใดจะสอบถามหรือไม่ ขอเชิญนายประสิทธิ์ อยากดี

ประธานสภา

นายประสิทธิ์ เรียนท่านประธานสภา และสมาชิกสภา ฯ ทุกท่าน ผมนายประสิทธิ์ อยากดี

สอบต. หมู่ 10 สมาชิกสภาองค์การบริหารส่วนตำบลชีวาน หมู่ที่ 10

ผมมีข้อสงสัย ที่จะสอบถามในเรื่องขอการขอโอนงบประมาณในหมวดค่าใช้จ่ายประเภท ค่าออกแบบ ค่าควบคุมงานที่จ่ายให้แก่เอกชน นิติบุคคลหรือบุคคลภายนอกเพื่อให้ได้มาซึ่งสิ่งก่อสร้าง เนื่องจากในการประชุมสภาคราววันที่ 14 กุมภาพันธ์ 2565 ได้มีการโอนงบประมาณ จำนวน 50,000 บาท เพื่อจ่ายออกแบบ เขียนแบบ อาคารสำนักงานแห่งใหม่

นายพงษ์ สินสวัสดิ์ การโอนงบประมาณในครั้งนี้ เพื่อจ่ายให้แก่ บุคคลภายนอก เพื่อสำรวจ ออกแบบนายก อบต.ชีวาน โครงการประเภท โครงสร้างพื้นฐาน เนื่องจากคณะผู้บริหารได้มีนโยบายที่จะแก้ไขปัญหา

ความเดือดร้อนให้แก่ประชาชนแต่ เนื่องด้วยกองช่าง องค์การบริหารส่วนตำบลชีวาน ขาดบุคลากรที่จะ ดำเนินการในการสำรวจ ออกแบบ ประมาณราคา จึงมีความจำเป็นที่จัก ต้องมีการจ้างบุคคลภายนอกเข้ามาในการสำรวจ ออกแบบ ประมาณราคา และกฎกระทรวง กำหนดอัตราค่าจ้างผู้ให้บริการงานจ้างออกแบบหรือควบคุมงานก่อสร้าง พ.ศ. 2562 ได้ออกมาและกำหนดอัตราค่าจ้างผู้ให้บริการงานจ้างออกแบบหรือควบคุมงานก่อสร้างไว้ในอัตราไม่เกินร้อยละของวงเงินงบประมาณค่าก่อสร้างไว้ไม่เกิน 3 % ของค่าก่อสร้างซึ่งงบประมาณที่โอนไปในครั้งที่ผ่านมาไม่เพียงพอแก่การเบิกจ่าย จึงจำเป็นจักต้องมีการโอนงบประมาณเพิ่มในครั้งนี้

นายเฉลียว ชูแสง ไม่ทราบว่า มีสมาชิกสภาท่านใดจะสอบถามหรือไม่ เมื่อไม่มีผมขอมติที่ประชุม

ประธานสภา หากเห็นชอบให้ยกมือขึ้นเหนือศีรษะ ขอมติที่ประชุม

มติที่ประชุม อนุมัติ 7 เสียง ไม่อนุมัติ - เสียง งดออกเสียง 2 เสียง

**ระเบียบวาระที่ 5** **เรื่องอื่น ๆ**

นายเฉลียว ชูแสง เรียนท่านสมาชิกสภาทุกท่าน ท่านใดมีเรื่องนำปรึกษาที่ประชุมสภาหรือเสนอเรื่องอื่นๆ

ประธานสภา ฯ ให้สภาได้รับทราบหรือพิจารณา ขอเชิญเสนอได้ เมื่อไม่มีท่านใดเสนอผมต้องขอขอบคุณสมาชิกสภา ผู้บริหาร รองผู้บริหารและผู้เข้าร่วมประชุมทุกท่านที่ได้เข้าประชุมโดยพร้อมเพียงกัน ทำให้การประชุมดำเนินการเป็นไปได้ด้วยความเรียบร้อย ขอขอบคุณอีกครั้ง ขอปิดประชุม

เลิกประชุม เวลา 12.00 น.

ผู้บันทึก / ผู้จัดทำรายงานการประชุม

(นายราเชนทร์ เพียรดี)

เลขานุการสภาองค์การบริหารส่วนตำบลชีวาน

คณะกรรมการตรวจรายงานการประชุมได้ตรวจรายงานการประชุมเรียบร้อยแล้ว ให้นำเสนอสภาองค์การบริหารส่วนตำบลชีวานเพื่อพิจารณารับรองในการประชุมครั้งต่อไป

ลงชื่อ

( นายจำลอง แฟนพิมาย )

สมาชิกสภาองค์การบริหารส่วนตำบลชีวาน

ลงชื่อ

( นายสุรัช ประสมทรัพย์ )

สมาชิกสภาองค์การบริหารส่วนตำบลชีวาน

ลงชื่อ

( นายประสิทธิ์ อยากดี)

สมาชิกสภาองค์การบริหารส่วนตำบลชีวาน

รายงานการประชุมฉบับนี้ได้รับรองจากสมาชิกสภาองค์การบริหารส่วนตำบลชีวานแล้ว

ในการประชุมสภาองค์การบริหารส่วนตำบลชีวานสมัยวิสามัญสมัยที่ 2 ครั้งที่ ๒ / 2565

วันที่ ๕ เดือนเมษายน พ.ศ. 256๕

ลงชื่อ

( นายเฉลียว ชูแสง )

ประธานสภาองค์การบริหารส่วนตำบลชีวาน